I. Осигурителни проценти и съотношения
Програмата автоматично добавя ред в меню ”Основни данни” -> ”Данни за осигуряване и облагане” ->  ”Осигурителни проценти  и съотношения”  с дата 01.08.2023. Автоматично се променят и минималния осигурителен доход на 780.00 лв, както и минималният осигурителен доход за земеделските стопани и тютюнопроизводители става също 780.00лв.
На този ред проверете (и евентуално коригирайте) процента за Фонд ТЗПБ – съгл. Приложение № 2А към чл. 14, т.2 от ЗБДОО за 2023г., съобразно вашата икономическа дейност. 

II. Минимални осигурителни прагове
	Добавена е таблицата с Приложение № 1А към чл. 9, т.2, буква „а“ от ЗБДОО за 2023г в сила от 01.08.2023г. В меню ”Основни данни” -> ”Данни за осигуряване и облагане” -> ”Минимални осигурителни прагове” програмата автоматично добавя ред  - 01.08.2023г. за същата основна икономическа дейност, която е била в последния ред от списъка с праговете.
Програмата автоматично ще преномерира в „Номенклатура на професиите” полето „Номер на ИД” за професиите - медицинска сестра, акушерка, рехабилитатор,фелдшер и лаборант съобразно новия пореден номер в таблицата с праговете от 01.08.2023 г.

III. Данъчни облекчения
Съгласно §2. от ПЗР на Закона за държавния бюджет за 2023г данъчните облекчения по чл.22в и чл.22г от ЗДДФЛ продължават да се прилагат и за 2023 година в завишените размери от 2022 година.

Напомняме!

1.	Самоосигуряващи се лица (Вид осигурен 12 и 13)
След приключване на м. Юли 2023г програмата автоматично ще направи промени в Списъка на персонала за м.08 2023 в таблицата „Осигурителни параметри“ ( тази таблица се появява при стойност = 6 в поле „Тип на заплащане“):
-	Ще попълни сума 780.00лв за осигурителен доход за социално и здравно осигуряване в случаите, когато тези полета са имали стойност, по-голяма от 0.00 и по-малка от 780.00;
-	Ще попълни поле „Доход за здравно осигуряване болнични“ със сумата 780.00лв, ако полето е имало стойност, по-голяма от 0.00.